钦定古今图书集成/明伦汇编/氏族典/第448卷 > 《廖用贤尚友录》 > 沈瑀
## 钦定古今图书集成/明伦汇编/氏族典/第448卷 > 《廖用贤尚友录》 > 沈瑀

按《梁书沈瑀传》：“瑀字伯瑜，吴兴武康人也。叔父昶，事
宋建平王景素。景素谋反，昶先去之，及败，坐系狱。瑀
诣台陈请，得免罪，由是知名。起家州从事，奉朝请。永
泰元年，为建德令。去官还京师，兼行选曹郎。随陈伯

暨阳令迁尚书驾部郎，以母忧去职。起为振武将军，
迁少府卿。出为安南长史、寻阳太守。江州刺史曹景
宗疾笃，瑀行府州事。景宗卒，仍为信威萧颖达长史。
瑀性崛彊，每忤颖达，颖达衔之。天监八年，因入谘事，
辞又激厉，是日于路为盗所杀，时多以为颖达害焉。
子续累讼之，遇颖达亦寻卒，事遂不穷竟，续乃布衣
蔬食，终其身。